Diari Oficial de la Generalitat Valenciana


Sumari del DOGV 3495, del 14-05-1999 (1999/4252)

Anunci de convocatòria i bases per a la provisió de dues places de policia local, vacants en la plantilla d'aquest ajuntament.
------------------------------------------------------------------------------------------------------------------------------

### Dades del document

Número de DOGV
:   3495

Data del DOGV
:   14-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4252


Data del document
:   03-03-1999

Organisme emissor
:   Ajuntament de Mislata

Tipus de document
:   Convocatòria

Descriptors 

:   * Mislata
    * policia
    * administració local
    * concurs administratiu

Anunci de convocatòria i bases per a la provisió de dues places de policia local, vacants en la plantilla d'aquest ajuntament. [1999/X4252]
  
Convocatòria i bases específiques, aprovades per l'Ajuntament ple en data 25 de febrer de 1999 que han de regir els processos selectius per a la provisió de les places vacants de policia local d'aquest ajuntament, segons les següents especificacions:
  
Primera. Objecte de la convocatòria i procediment selectiu
  
És objecte de la present convocatòria la provisió, en propietat, de les places que a continuació s'indiquen, vacants en l'actualitat, més les que pogueren quedar vacants fins el moment de la realització de les proves, sempre que estiguen dotades de consignació pressupostària:
  
- Dues places de guàrdia de la policia local, enquadrada en l'escala d'administració especial, subescala de serveis especials i classe policia local, assimilada al grup D, dotada amb el sou corresponent, dues pagues extraordinàries, triennis i la resta de retribucions complementàries que la corporació tinga atorgades o puga acordar d'acord amb la legislació vigent.
  
De les places convocades, una d'elles es reserva a mobilitat pel sistema de concurs de mèrits entre funcionaris pertanyents a altres cossos de la policia local de la Comunitat Valenciana, i la restant, més les que pogueren quedar vacants fins el moment de formular-se la proposta de nomenament pel tribunal qualificador, es cobriran per oposició lliure. Si per qualsevol causa el concurs per a cobrir les places reservades a mobilitat quedara desert, dites places passarien a incrementar les vacants a cobrir per oposició lliure.
  
Segona
  
El procés selectiu s'ajustarà a allò que s'ha disposat en les presents bases, i supletòriament:
  
- A allò que s'ha establit en la normativa aplicable del Reial Decret Legislatiu 781/1986, de 25 d'abril; i a totes aquelles que dicte l'estat en ús de l'autorització continguda en l'article 168 de l'esmentat text.
  
- A la Llei 30/1984, de 2 d'agost, de Mesures per a la Reforma de la Funció Pública.
  
- A la Llei 10/1985, de la Funció Publica, de la Generalitat Valenciana, modificada pel Decret Legislatiu, de 20 de març de 1991, pel que s'aprova el text refós de la Llei de la Funció Pública Valenciana.
  
- Al Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'Administració local.
  
- Al reglament general d'Ingrés del Personal al servei de l'administració de l'Estat, aprovat per Reial Decret 364/1995.
  
- A la Llei 2/1990, de 4 d'abril, de la Generalitat Valenciana, de Coordinació de policies locals de la Comunitat Valenciana.
  
- Al Decret 152/1991, de 29 d'agost, del Consell de la Generalitat Valenciana, pel qual s'estableixen les bases i criteris uniformes per a la selecció, formació, promoció i mobilitat dels policies locals, escala bàsica
  
- A l'Ordre del conseller d'Administració pública, de data 9.9.1991, per la qual es desplega el Decret 152/1991, de 29 d'agost, del Consell de la Generalitat Valenciana.
  
- A l'Ordre de 5 de desembre de 1994 de la Conselleria d'Administració pública, per la qual s'estableixen els criteris mínims per a la selecció dels policies locals de la Comunitat Valenciana en les proves físiques, psicotècniques i reconeixement mèdic.
  
Tercera. Requisits dels aspirants
  
- Per a les places de guàrdia de la policia local d'oposició lliure:
  
1. Ser de nacionalitat espanyola.
  
2. Tindre 18 anys complits, sense excedir de l'edat de 30 anys. Als sols efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i els seus auxiliars.
  
3. No patir malaltia o cap defecte físic que impedisca l'acompliment de la seua comesa, així com tindre una talla mínima d'1,65 metres els barons i 1,60 metres les dones. Per a la comprovació d'aquestes condicions, tots els aspirants hauran de sotmetre's a reconeixement mèdic i mesurament de talla pels facultatius titulars.
  
4. Estar en possessió del títol de graduat escolar o equivalent, o tindre complides les condicions per a obtindre'l.
  
5. Estar en possessió dels permisos de conducció de vehicles de les classes A i B, amb l'autorització per a conduir els vehicles a què es refereix l'article 3 del Reglament General de Conductors conformement al Reial Decret 772/1997, de 30 de maig, en període de validesa.
  
6. No haver sigut separat, mitjançant expedient disciplinari, del servei de l'Estat, de les comunitats autònomes o de les entitats locals, ni trobar-se inhabilitat per a l'exercici de les funcions públiques.
  
- Per a les places oferides a mobilitat:
  
1. Ser funcionari de carrera, integrat en la subescala de serveis especials, policia local, categoria de guàrdia, de qualsevol dels municipis de la Comunitat Valenciana.
  
2. Haver romàs almenys dos anys en el seu lloc de treball.
  
3. Que no li falten menys de deu anys per a complir l'edat de jubilació forçosa.
  
4. No patir malaltia ni defecte físic que li impedisca l'exercici de les seues funcions.
  
5. No trobar-se suspés en ferm ni inhabilitat per a l'exercici de les funcions públiques.
  
6. Estar en possessió dels permisos de conduir A i B
  
Tots els requisits enumerats hauran de reunir-se el dia de finalització del termini de presentació d'instàncies.
  
Quarta. Instàncies
  
Les instàncies sol·licitant prendre part en les proves selectives, en les que els aspirants hauran de manifestar que reuneixen totes i cada una de les condicions que s'exigeixen en la base tercera, es dirigiran al alcalde-president de l'Ajuntament de Mislata i es presentaran en el Registre General de l'Ajuntament durant el termini de vint dies naturals, comptadors a partir del següent en què aparega l'anunci de la convocatòria en el Boletín Oficial del Estado.
  
Igualment, podran presentar-se en la forma que determina l'article 38.4.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Els aspirants a les places de guàrdia oferides a mobilitat presentaran, junt amb la instància, els justificants dels mèrits al·legats i especificats en la sol·licitud i que seran valorats en la fase de concurs del procés selectiu. Es presentaran documents originals o fotocòpies compulsades.
  
Els drets d'examen seran satisfets pels aspirants en el moment de presentar la instància, i es fixen en les següents quantitats:
  
- Per a les places de guàrdia de la policia local: 2.000 PTA.
  
S'adjuntarà a la instància el rebut acreditatiu d'haver abonat aquestes quantitats en Caixa Municipal, podent quedar exempts del pagament dels esmentats drets els aspirants que acrediten greu situació econòmica, mitjançant la presentació de l'oportú certificat de l'oficina d'ocupació, en què conste que estant desocupat no percep prestació econòmica de desocupació.
  
Quinta. Admissió d'aspirants
  
Expirat el termini de presentació d'instàncies, la presidència de la corporació dictarà resolució declarant aprovada les llistes provisionals d'aspirants admesos i exclosos. En la dita resolució, que haurà de publicar-se en el Butlletí Oficial de la Província de València, s'indicarà, de conformitat amb allò que s'ha disposat en l'article 19 del Reial Decret 2.223/1984, de 19 de desembre, els llocs on es troben exposades el públic les llistes certificades dels aspirants admesos i exclosos, amb indicació del termini de reclamació a les llistes, determinant-se així mateix en la dita resolució la composició del Tribunal, lloc i data de constitució d'aquest i del començament dels exercicis, i ordre d'actuació dels aspirants en els exercicis que no es puguen efectuar conjuntament.
  
La data de publicació de la resolució en el Butlletí Oficial de la Província de València serà determinant dels terminis, a efectes de possibles impugnacions, recursos o reclamacions.
  
Les reclamacions a la relació provisional d'aspirants admesos i exclosos, seran acceptades o rebutjades, en resolució de l'Alcaldia, que serà feta pública al tauler d'edictes de la corporació, entenent-se que, cas de no existir cap reclamació, les llistes provisionals esdevindran automàticament definitives.
  
Sisena. Tribunal qualificador
  
El tribunal qualificador es constituirà de la següent forma:
  
President: l'alcalde de l'Ajuntament de Mislata o regidor que delegue.
  
Vocals:
  
Un representant del professorat oficial designat per l'Institut Valencià de Seguretat Pública.
  
Un representant de l'administració de la Generalitat Valenciana.
  
El cap del cos de la policia local d'aquesta corporació
  
Dos representants dels treballadors designats per la Junta de Personal d'aquesta entitat local.
  
Un funcionari de carrera nomenat per la Comissió de Govern.
  
Secretari: el de la corporació o funcionari que delegue.
  
Els vocals i secretari del tribunal hauran de posseir, com a mínim, la mateixa titulació exigida als aspirants per a prendre part en el procés selectiu.
  
Assistirà amb veu i sense vot un membre corporatiu de l'oposició política municipal, designat per l'Alcaldia.
  
La designació dels membres del tribunal inclourà la dels respectius suplents.
  
Podran nomenar-se assessors del tribunal per a les proves tècniques i d'aptitud física. El seu nomenament haurà de fer-se públic junt amb el del tribunal.
  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.
  
Els membres del tribunal hauran d'abstindre's de formar part del mateix i d'intervindre, quan concórreguen les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, notificant-ho a l'autoritat convocadora. Els aspirants podran recusar-los pels mateixos motius, de conformitat amb allò que s'ha disposat en l'article 29 de la mencionada llei.
  
Els tribunals que actuen en aquestes proves tindrà la categoria quarta de les arreplegades en l'annex IV del Reial Decret 236/1988, de 4 de març:
  
Setena. Procés selectiu i sistema de qualificació (per a la plaça per oposició lliure)
  
El procés selectiu constarà de les següents fases: oposició i curs selectiu.
  
A) Oposició: la fase d'oposició constarà de les següents proves i exercicis:
  
1) Proves prèvies. Abans de donar començament els exercicis de l'oposició, els aspirants hauran de practicar les següents proves prèvies: un exercici o prova psicotècnica aptitudinal i de personalitat i el reconeixement mèdic preceptiu, que realitzaran respectivament l'assessor especialista designat per l'Alcaldia i el cap local de Sanitat. Ambdues proves seran eliminatòries i tindran una qualificació d'apte o no apte.
  
2) Primer exercici. De caràcter obligatori i eliminatori.
  
Consistirà a superar proves d'aptitud física, que posen de manifest la capacitat per a l'acompliment del lloc de treball, i el contingut del qual serà el següent:
  
- Enfilada de corda amb presa de peus: homes 5 metres; dones 4 metres.
  
- Salt de longitud amb carrera: homes 4,20 metres; dones 4 metres.
  
- Salt d'altura: homes 1,30 metres; dones 1,20 metres.
  
- Carrera de velocitat en 60 metres: homes 9 segons; dones 11 segons.
  
- Carrera de resistència en 1.000 metres: homes 4 minuts; dones 4 minuts i 10 segons
  
- Natació en 50 metres: homes 57 segons; dones 1 minut.
  
La qualificació d'aquest exercici serà d'"apte" o "no apte", i s'hauran de superar com a mínim cinc de les proves per a ser qualificat com "apte"
  
3) Segon exercici. De caràcter obligatori i eliminatori.
  
Constarà de dues parts:
  
a) Conducció d'una motocicleta (pròpia o no, amb la condició que tinga com a mínim 250 o 350 centímetres cúbics de cilindrada, sempre que no siga de motocròs o trial), amb recorregut de laberint i pas de trampolí basculant. S'adverteix que l'Ajuntament el dia de l'examen posarà a disposició dels aspirants una motocicleta.
  
b) Acreditar nocions mínimes de mecànica de mòbils de motor.
  
La qualificació d'aquest exercici serà d'apte o no apte.
  
4) Tercer exercici. De caràcter obligatori i eliminatori. Consistirà a desenrotllar per escrit quatre temes elegits per sorteig, un de cada un dels grups primer a quart, ambdós inclusivament, que componen el temari. Els temes seran llegits en sessió pública davant del tribunal, que podrà formular les preguntes o aclariments que sobre els mateixos jutge oportunes. Es valorarà la claredat d'idees, la facilitat d'expressió verbal i el coneixement sobre els temes exposats. La duració del present exercici serà de dues hores com a màxim.
  
5) Quart exercici. De caràcter obligatori i eliminatori. Consistirà en l'exposició per escrit d'un tema dels que componen el grup cinqué, valorant-se els coneixements exposats, la claredat de l'exposició, neteja, redacció i ortografia. Aquest exercici podrà substituir-se per un qüestionari de preguntes amb respostes alternatives sobre els temes que componen el programa amb un mínim de 50 preguntes. La duració de l'exercici serà com a màxim de trenta minuts.
  
6) Cinqué exercici. De caràcter obligatori i eliminatori:
  
Consistirà en la realització d'una prova pràctica, amb una duració màxima d'una hora, que versarà sobre redacció, desenrotllament i exposició escrita d'un supòsit policial sobre les activitats, funcions i serveis propis de l'ocupació a què s'oposita.
  
7) Sisé exercici. De caràcter obligatori, però no eliminatori. Consistirà en dos proves. a) traduir del valencià al castellà i viceversa, un text elegit pel tribunal, durant un temps màxim de 20 minuts cada un d'ells (es puntuarà fins a un màxim d'1,5 punts);
  
b) Lectura d'un text en valencià elegit pel tribunal (es puntuarà fins a un màxim de 0,5 punts).
  
Els exercicis tercer a cinqué, tots dos inclosos, es qualificaran de 0 a 10 punts, sent eliminats els aspirants que no assolisquen una puntuació mínima de 5 punts en cada un d'ells.
  
El sisé exercici es qualificarà de 0 a 2 punts i no determinarà l'eliminació de l'aspirant.
  
B) Curs selectiu.
  
La qualificació final de la fase anterior serà la suma de la puntuació obtinguda en els exercicis de l'oposició, sense que puguen aprovar un nombre d'aspirants superior al de places convocades, si bé podran agregar-se les vacants que s'hagueren produït fins a la celebració de l'oposició, de conformitat amb allò que s'ha establit en la base primera de la present convocatòria.
  
Els aspirants que resultaren aprovats en l'oposició, prèvia presentació dels documents acreditatius de reunir els requisits exigits en les presents bases, s'incorporaran a l'Institut Valencià de Seguretat Pública per a seguir el curs de contingut teoricopràctic integrat per dues fases: una de formació i selecció a l'Institut Valencià de Seguretat Pública, amb una duració de quatre mesos, i una altra, una vegada superada l'anterior, de pràctiques en el mateix Ajuntament convocador, amb una duració de dos mesos. Per a la realització d'aquest curs seran nomenats funcionaris en pràctiques, percebent a càrrec de la corporació local respectiva, les retribucions que li corresponguen.
  
Octava. Llista d'aprovats, presentació de documents i nomenaments (per a les places per oposició lliure)
  
Acabada la qualificació del procés selectiu, el tribunal respectiu publicarà la relació d'aprovats, per ordre de puntuació, no podent ultrapassar aquests el nombre de places convocades, ampliat, si escau, pel nombre de vacants que s'hagueren produït fins aquest moment.
  
D'acord amb aquesta relació, s'elevarà a l'òrgan competent, a més de l'acta de l'última sessió, la proposta de nomenament com a funcionaris dels aspirants aprovats.
  
Els aspirants aprovats en el procés selectiu seran nomenats funcionaris en pràctiques, als efectes de la seua incorporació a l'Institut Valencià de Seguretat Pública per a la realització del curs selectiu.
  
En l'acta de l'última sessió s'inclourà, si procedeix, la llista dels aspirants que, havent superat els exercicis, no hagen sigut inclosos en la llista d'aprovats, als efectes pertinents.
  
En el termini de vint dies naturals comptadors des de l'endemà de la publicació de la llista d'aprovats al tauler d'edictes de la corporació, els aspirants proposats pel tribunal presentaran els documents que acrediten els requisits exigits en la base tercera de la convocatòria, que són els següents:
  
1. Certificat de naixement expedit per Registre Civil.
  
2. Còpia autentificada o fotocòpia validada del títol de graduat escolar o equivalent, o justificant d'haver abonat els drets per a la seua expedició.
  
3. Còpia autentificada o fotocòpia validada dels carnets de conduir classe A i B, amb l'autorització per a conduir els vehicles a què es refereix l'article 3 del Reglament General de Conductors conformement al Reial Decret 772/1997, de 30 de maig, en període de validesa.
  
4. Declaració jurada de no haver sigut separat mitjançant expedient disciplinari del servei de l'Estat, administració autonòmica o local, ni trobar-se inhabilitat per a l'exercici de les funcions públiques.
  
Els qui dins del termini fixat, excepte casos de força major degudament acreditada, no presentaren la documentació exigida o de l'examen d'aquesta es deduïrà que manquen d'algun dels requisits assenyalats, no podran ser nomenats funcionaris, i quedaran anul·lades totes les seues actuacions, sense perjuí de la responsabilitat en què haguera pogut incórrer per falsedat. En aquest cas es formularà proposta de nomenament a favor del següent de la llista d'aspirants que havent superat els exercicis no hagen sigut inclosos en la relació d'aprovats.
  
Els aspirants aprovats en els processos selectius, una vegada acabat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local el resultat d'aquest, amb indicació de la qualificació o puntuacions obtingudes, a l'efecte de sumar aquestes qualificacions a les obtingudes en les anteriors fases, constituint aquesta suma la qualificació final definitiva i a fi del seu nomenament com a funcionari de carrera. Dit nomenament haurà d'efectuar-se en el termini màxim de quinze dies, comptadors des de la comunicació de l'Institut Valencià de Seguretat Pública. L'interessat haurà de prendre possessió en el termini de vint dies comptadors a partir del següent en què li siga notificat el nomenament. Cas de no superar el curs teoricopràctic mencionat, l'aspirant podrà incorporar-se al curs immediatament posterior. De no superar aquest segon curs quedarà definitivament decaigut en tots els drets derivats d'haver aprovat les proves selectives.
  
Novena. Concurs per a proveir la plaça de mobilitat
  
1) Proves prèvies. Abans de realitzar-se el concurs de mèrits, els aspirants hauran de practicar les següents proves prèvies: Un exercici o prova psicotècnica aptitudinal i de personalitat i el reconeixement mèdic preceptiu, que realitzaran respectivament l'assessor especialista designat per l'Alcaldia i el cap local de Sanitat. Ambdues proves seran eliminatòries i tindran una qualificació d'apte o no apte.
  
2) Concurs de mèrits.. El barem del concurs de mèrits és el següent:
  
1. Titulació acadèmica (Fins a un màxim de 15 punts):
  
Es valoraran les titulacions acadèmiques acreditades pels concursants que siguen superiors a aquelles que se'ls exigí per a accedir a l'escala i categoria a què pertanguen, conformement a la següent escala:
  
a) Grup A: Doctor: 10 punts
  
Llicenciat o equivalent: 8 punts
  
b) Grup B: diplomat universitari o equivalent: 7 punts
  
c) Diplomat en Criminologia: 7 punts
  
d) Grup C: Batxillerat, FP de 2n grau: 5 punts
  
e) Superació de les proves d'accés a la Universitat per a majors de 25 anys: 5 punts.
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la Universitat només es computaran una d'elles. La possessió del títol de Batxillerat o Formació Professional de 2n grau, exclourà la valoració de les proves d'accés a la universitat per a majors de 25 anys
  
2. Grau personal
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
3. Antiguitat: (Fins a un màxim de 20 punts)
  
\* Per cada any complet d'antiguitat en la mateixa escala i categoria de la policia local o superior: 1,5 punts.
  
\* Per cada any complet d'antiguitat en la categoria inferior de la policia local: 1,25 punts.
  
\* Per cada any complet d'antiguitat prestat en altres forces i cossos de seguretat: 0,50 punts per any complet, fins a un màxim de 10 punts.
  
\* Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.
  
4. Altres mèrits (fins a un màxim de 15 punts):
  
- Coneixements del valencià acreditat amb certificat oficial de la Junta Qualificadora de Coneixements de Valencià:
  
. Certificat de coneixements orals : 0,75 punts
  
. Certificat de grau elemental: 1,25 punts.
  
. Certificat de grau mig: 2,5 punts
  
. Certificat de grau superior: 3 punts
  
- Coneixement d'un o més idiomes, acreditat documentalment mitjançant certificat expedit per Facultat o Escola oficial reconeguda: 3 punts per cada u. La superació dels distints cursos complets que conformen els estudis oficials de les distintes facultats o escola oficials es valorarà a raó de 0,60 punts per curs complet.
  
5. Cursos organitzats per l'IVASP o Organismes anàlegs:
  
Fins a un màxim de 30 punts.
  
Per realització de cursos organitzats per l'IVASP u homologats per aquest, s'ajustarà al següent barem:
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de duració inferior a la mínima esmentada anteriorment, la puntuació d'aquests vindrà donada per la suma del còmput d'hores i/o assistència d' aquests. Cas d'haver impartit hores com a professor en els cursos es puntuaran amb el barem corresponent al Certificat d'Aprofitament, i sense superar per aquest concepte el màxim de 10 punts.
  
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri d'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'IVASP, es valoraran en tot cas amb la puntuació corresponent al diploma d'assistència
  
Els cursos bàsics de Formació Inicial i els cursos de Capacitació no seran objecte de puntuació.
  
Els cursos de Dispensa en un grau del requisit de titulació es puntuaran, si escau, com a cursos amb diploma d'assistència. No seran puntuables si ja es tingueren en compte a efectes de titulació acadèmica per a promoció interna.
  
6. Premis, distincions i condecoracions.
  
Fins a un màxim de 10 punts.
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt.
  
Per estar en possessió de la Placa Individual al Mèrit Policial de la Generalitat Valenciana, 3 punts.
  
Per estar en possessió de la Medalla al Mèrit Policial de la Generalitat Valenciana, 2 punts.
  
Per ser objecte de felicitació o menció individual pel director general de la Conselleria competent en matèria de policia local, 1 punt per cada una d'elles.
  
Per ser objecte de felicitació o menció col·lectiva pel director general de la Conselleria competent en matèria de policia local, 0,25 punts per cada una d'elles.
  
Per condecoracions concedides per altres Administracions Publiques com a reconeixement a la lloable, extraordinària i meritòria actuació policial a títol individual, 0,50 punts per cada un d'ells. Si la condecoració és concedida a títol col·lectiu la puntuació serà de 0,25 punts per a cada un d'ells.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada un d'ells
  
7. Altres mèrits
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, cursos de submarinisme, arts marcials, defensa personal, felicitacions, així com els cursos inclosos en el Pla de Formació contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial i reconeguts per l'IVASP es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cada una d'elles
  
8. Prova i entrevista personal.
  
Es realitzarà davant del tribunal qualificador, i es valorarà fins a un màxim de 10 punts, amb el contingut i puntuació que s'assenyala:
  
Coneixements del terme municipal, guia de carrers, serveis, institucions, organització i administració municipal i altres de particular interés per a la població local de l'Ajuntament convocador, s'acreditaran mitjançant la superació d'una prova objectiva que consisteix en un màxim de 50 i un mínim de 25 preguntes amb respostes alternatives. La valoració d'aquesta prova serà de 6 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors, fins a un màxim de 4 punts.
  
Únicament seran citats per a celebrar la prova i entrevista mitjançant la convocatòria corresponent i amb la menció expressa de les puntuacions aconseguides, aquells aspirants la puntuació dels quals sumats els mèrits amb el màxim possible de l'entrevista, abasten com a mínim 20 punts.
  
9. Legislació aplicable.
  
De forma supletòria serà d'aplicació allò que s'ha previst en el Reial Decret 364/1995, de 10 de març, pel que s'aprova el Reglament General d'Ingrés del Personal al Servei de l'administració General de l'Estat i Provisió de Llocs de Treball i Promoció Professional dels Funcionaris Civils de l'administració general de l'Estat, d'aplicació supletòria en l'administració local; Decret 117/1991, de 26 de juny del Consell de la Generalitat Valenciana, pel que s'aprova el barem general d'aplicació als concursos de mèrits per a la provisió de llocs de treball; i Llei 2/1990, de 4 d'abril, de la Generalitat Valenciana, de Coordinació de Policies locals de la Comunitat Valenciana.
  
El concurs per a proveir les places de mobilitat s'ajustarà a les següents normes:
  
a) Una vegada transcorregut el termini de presentació d'instàncies, aquestes seran vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública, en aquest cas haurà de comunicar-se tal circumstància a l'Ajuntament convocador de la plaça oferida i adjudicada.
  
b) L'ordre de prioritat per a l'adjudicació de les places vindrà donat per la major puntuació total obtinguda a la vista dels mèrits al·legats. En cas d'empat s'acudirà per a dirimir-lo a la major puntuació dels cursos realitzats.
  
c) El termini de presa de possessió del nou destí obtingut serà d'un mes, que començarà a partir del dia següent al del nomenament, havent d'efectuar-se el cessament dins dels tres dies hàbils següents a la data del nomenament.
  
d) El còmput del termini per al cessament s'iniciarà quan finalitzen els permisos o llicències que si és procedent hagen sigut concedides als interessats. Tot policia local que haja cursat sol·licitud per al concurs de mobilitat estarà obligat a donar trasllat per escrit dels permisos o llicències a l'Ajuntament convocador. En aqueix cas l'Ajuntament convocador pot acordar la suspensió del gaudi d'aquests. L'Ajuntament de procedència podrà prorrogar el servei de l'aprovat i diferir el seu cessament en el mateix per necessitats del servei, per un període de temps no superior a vint dies hàbils, comunicant la pròrroga a l'Ajuntament que convoca.
  
Deu
  
El tribunal queda facultat per a resoldre els dubtes que es presenten i adoptar els acords necessaris per al bon ordre del procés selectiu en tot el que no estiga previst en aquestes bases.
  
Onze
  
Els interessats podran impugnar les presents bases, així com la convocatòria i tots els actes que es deriven d'aquesta, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú i l'article 5.2 de la Llei Reguladora de la Jurisdicció Contenciosa Administrativa.
  
Annex
  
Programa de les proves selectives per a la provisió de lloc de treball de Guàrdia de la policia local.
  
Grup I. Dret polític i administratiu.
  
Tema 1. Organització política de l'Estat espanyol. Classes i formes d'Estat. Organització Territorial de l'Estat. La Corona. Poder legislatiu. Poder executiu. Poder judicial. Relacions entre el Govern i les Corts Generals.
  
Tema 2. La Constitució espanyola: El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals: Les Cambres. La funció legislativa. L'Administració de justícia.
  
Tema 4. L'organització Territorial espanyola: Les comunitats autònomes. Els Estatuts d'Autonomia, Òrgans i Competències. Les Administracions Públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana: la Generalitat Valenciana. Les corts. El Govern o consell. Les competències. Administració de Justícia. Administració Local. Economia i Hisenda.
  
Tema 6. Administració Local: caràcter natural de l'administració local. L'Administració local com a instrument de descentralització. L'administració Local en la Constitució de 1978. Entitats que comprén l'administració local.
  
Tema 7. El dret administratiu: fonts. La Llei. Normes no parlamentàries equiparades a la llei. El reglament, concepte i classes. El procediment administratiu.
  
Grup II. Règim local i policia.
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern: L'Ajuntament ple. La Comissió de Govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 11. La policia local, conceptes previs. Missions i objectius. Estructura orgànica i funcional.
  
Tema 12. El binomi policia local, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la policia local. Llei Orgànica. Forces i Cossos de Seguretat: principis bàsics d'actuació. Disposicions estatutaris comuns. Règim disciplinari. Altres disposicions d'interés.
  
Tema 14. Llei de la Generalitat Valenciana de Coordinació de Policies locals de la Comunitat Valenciana: disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública. Referència al Decret 25/1998,de 10 de març, pel que s'aprova la norma-marc sobre estructura, organització i funcionament dels Cossos de policia local de la Comunitat Valenciana. Conveni Marc entre la Federació de Municipis i la Generalitat Valenciana sobre la policia local
  
Grup III. Penal.
  
Tema 15. El codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 16. Classes de faltes. Contra els interessos generals de les poblacions, contra les persones i contra la propietat.
  
Tema 17. Classes de delictes: contra les persones, contra les llibertats i l'honestedat, i contra la propietat.
  
Tema 18. Obligacions i competències dels ajuntaments: Les ordenances municipals. Els bans de l'Alcaldia.
  
Tema 19. Ordenances municipals, concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup IV. Trànsit
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desenrotllament de la Llei de Bases sobre Trànsit i Circulació de Vehicles a Motor i Seguretat Vial.
  
Tema 22. El trànsit vial: introducció. Vies i vehicles i conductors. Les condicions tècniques del vehicle. Classes de transport.
  
Tema 23. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidents de trànsit: concepte i consideracions prèvies. Les seues causes. Classes i fases.
  
Grup V. Matèries locals
  
Tema 25. Coneixement del terme municipal de Mislata. Extensió, límits i accidents naturals. Guia de carrers i vies veïnals i comarcals.
  
Tema 26. Evolució històrica de Mislata. Població i institucions locals. Cultura i educació a Mislata.
  
Tema 27. Les ordenances municipals en els diferents camps d'actuació. Especial consideració de les ordenances de policia i bon govern. Idea General de les altres ordenances municipals.
  
Tema 28. Marginació social a Mislata: delinqüència juvenil, drogoaddicció, alcoholisme i anàlegs.